Document ID: 32005D0682

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 20ής Σεπτεμβρίου 2005
σχετικά με τη μεταβίβαση, στον αναπληρωτή γενικό γραμματέα, της εξουσίας να χορηγεί άδειες διέλευσης στους υπαλλήλους της γενικής γραμματείας του Συμβουλίου
(2005/682/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση των Ευρωπαϊκών Κοινοτήτων, και ιδίως το άρθρο 207 παράγραφος 2 δεύτερο εδάφιο,
τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 41 παράγραφος 1,
το πρωτόκολλο περί προνομίων και ασυλιών των Ευρωπαϊκών Κοινοτήτων της 8ης Απριλίου 1965, και ιδίως το άρθρο 7 παράγραφος 1,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκαν τελευταία από τον κανονισμό (ΕΚΑΧ, ΕΚ, Ευρατόμ) αριθ. 723/2004 (2), και ιδίως το άρθρο 23 του εν λόγω κανονισμού υπηρεσιακής κατάστασης καθώς και το άρθρο 11 του εν λόγω καθεστώτος,
Εκτιμώντας τα ακόλουθα:
(1)
Σύμφωνα με το άρθρο 7 παράγραφος 1 του πρωτοκόλλου περί προνομίων και ασυλιών των Ευρωπαϊκών Κοινοτήτων, αρμόδιος για τη χορήγηση αδειών διέλευσης στους υπαλλήλους και το λοιπό προσωπικό της γενικής γραμματείας του Συμβουλίου είναι ο πρόεδρος του Συμβουλίου, σύμφωνα με τις διατάξεις του άρθρου 23 του κανονισμού υπηρεσιακής κατάστασης.
(2)
Είναι σκόπιμο να μεταβιβάσει ο πρόεδρος του Συμβουλίου τη σχετική εξουσία στον αναπληρωτή γενικό γραμματέα του Συμβουλίου,
ΑΠΟΦΑΣΙΖΕΙ:
Άρθρο 1
Οι εξουσίες του προέδρου του Συμβουλίου δυνάμει του άρθρου 7 παράγραφος 1 του πρωτοκόλλου περί προνομίων και ασυλιών των Ευρωπαϊκών Κοινοτήτων, όσον αφορά τη χορήγηση αδειών διέλευσης στους υπαλλήλους και το λοιπό προσωπικό της γενικής γραμματείας του Συμβουλίου, ασκούνται από τον αναπληρωτή γενικό γραμματέα του Συμβουλίου.
Ο αναπληρωτής γενικός γραμματέας εξουσιοδοτείται να μεταβιβάσει τις εξουσίες αυτές στον γενικό διευθυντή της διοίκησης.
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Τίθεται σε ισχύ την ημέρα της έκδοσής της.
Βρυξέλλες, 20 Σεπτεμβρίου 2005.

Labels: 10
15